De tribus Laminarieis et de Stephanocystide osmundacea. 
69 
pressus et furcatus. Furcæ rami complanato-compressi 
uterque eorum in laminam parvam subreniformem apice 
expansus. Folia utrinque a basi in apicem in margini¬ 
bus laminarum libere evoluta (nec fissilia), linearia. Zoo- 
sporangia unilocularia cum paranematibus unicellularibus 
in parte inferiore foliorum. 
Habitum plantæ si respicimus, illam a genere Postel- 
sia Rnpr. non multum distare facile crederes; sunt ta¬ 
men utriusque differentiae, cum anatomicae tum morpholo¬ 
gicae tam insignes, ut præstantioribus ad genus conden¬ 
dum opus non sit. Ex his differentiis insigniores sunt. 
Stipes firmus, solidus, in sectione transversali annulum 
canalium muciferorum ostendens, superne furcatus. In Po- 
stelsia haec omnia sunt contraria. Folia non multiplican¬ 
tur in nostra planta, ut in illa, divisione mediana a basi 
in apicem adscendente, sed in laminarum marginibus utrin¬ 
que nova libere pronascuntur a basi in apicem, quo fit ut 
in laminarum apice apposita sunt duo folia natu maxima, 
alterum e sinistra alterum e dextra oriundum. Dum nu¬ 
merus foliorum hoc modo augetur, laminse in latitudinem 
sensim expanduntur, quo plus minus irregulariter undu- 
lato-plicatæ evadunt. 
Generis nomen elegimus, ut tribueremus honorem Cl. 
Doctori A. G. Eisen, ad Academiam Upsaliensem Zoolog. 
Docenti, qui jam diu in California vixit, animalium maris 
pacifici scrutandorum causa, mihique hanc plantam cum 
multis aliis benigniter commisit. 
1. Eisenia arborea Aresch. 
Cum Egregia in sinu prope San Francisco : Dr. Eisen. 
Complexus radicalis validus, constans ex ramis ex in¬ 
fima stipitis parte egredientibus, sub-superimpositis; api¬ 
ces ramorum ramosissimi, ramis ramulisque intricatis in 
glomerulos densissimos, latere inferiore- arcte adnatos. 
Stipes normaliter solidus, nunquam, quantum vidimus, ca¬ 
vus 1. fistulosus, siccatus tamen inferne nunc teres nunc 
